NaiveNeuron/SloPal huggingface dataset:
Érsek, Árpád, minister dopravy a výstavby SR (2019-10-17):
Ľudia to chcú počuť, tak budú. Ďakujem pekne za otázku. Vážený pán poslanec, proces verejného obstarávania je rozfázovaný na štyri etapy. Ako prvý sa začne súťažný dialóg na diaľničný úsek D1 Lietavská Lúčka – Višňové – Dubná Skala vrátane tunela Višňové. NDS koncom júla zorganizovala prípravné trhové konzultácie o vyhlásenie tejto súťaže. Nasledovať bude súťaž na stredisko údržby vrátane operátorského pracoviska. Ako tretie sa vyhlási verejné obstarávanie na technológiu tunela a poslednou bude súťaž na odpočívadlo Turie. Časti križovatky Lietavská Lúčka je súčasťou úseku D1 Lietavská Lúčka – Višňové – Dubná Skala. Potrebné na sprejazdnenie úseku D1 Hričovské Podhradie – Lietavská Lúčka zrealizovať (povedané so smiechom), zrealizuje zhotoviteľ úseku D1 Hričovské Podhradie – Lietavská Lúčka. Úsek D1 Lietavská Lúčka – Višňové – Dubná Skala bude dostavané ako celok, zo súťaže sa oddeľujú iba technologické prvky, ktoré vždy realizujú špecializované firmy, pričom si vyžaduje náročnejšiu prípravu aj na samotnú súťaž. NDS-ka postupne vyhlási súťaže v tomto a budúcom roku. Skončil som.
Jarjabek, Dušan, poslanec NR SR (2011-05-26):
Ďakujem za slovo, pán predseda. Pán poslanec Čaplovič, chcem sa ti poďakovať aj za exkurz do histórie, aj za všetky tie súvislosti, ktoré si naznačil. Priznám sa, že keď som si to všetko uvedomil, tak ako si to hovoril, tak mi chodili zimomriavky po chrbte. Uvedomiac si situáciu, ktorá môže nastať, a uvedomiac si tie historické súvislosti, ktoré si naznačil. A keďže mne chodili zimomriavky po chrbte, preventívne mám taký pocit, že by bolo dobré, keby aj niektorým poslancom koalície začali chodiť zimomriavky po chrbte, aby si uvedomili, čo všetko sa môže stať takýmto laxným prístupom k jednej krajine, ktorá je veľmi blízko nás. A toto podceňovanie tej situácie sa nám môže tvrdo nevyplatiť, ako sa nám už to nevyplatilo neraz v histórii. Ďakujem za pozornosť.
Zmajkovičová, Renáta, podpredsedníčka NR SR (2012-06-26):
Uzatváram, vyhlasujem rozpravu za skončenú. Pýtam sa, pán podpredseda, chcete vystúpiť, zaujať stanovisko? Nech sa páči.
Bugár, Béla, podpredseda NR SR (2018-09-11):
Nech sa páči, prezentujme sa a hlasujme. (Hlasovanie.) Prítomných 137, za 92, zdržalo sa 45 poslancov. Návrh sme schválili.
Danko, Andrej, predseda NR SR (2019-05-20):
Pani poslankyňa Verešová.
Zmajkovičová, Renáta, podpredsedníčka NR SR (2013-02-13):
Otváram všeobecnú rozpravu. Do rozpravy som nedostala žiadnu písomnú prihlášku. Pýtam sa, či sa chce niekto prihlásiť do rozpravy ústne. Nie je tomu tak. Uzatváram možnosť prihlásiť sa do rozpravy ústne. Vyhlasujem všeobecnú rozpravu za skončenú. Neviem, či pán navrhovateľ ešte chce zaujať stanovisko. Nech sa páči.
P. Paška, predseda NR SR: (2008-06-17):
Pán predseda Mečiar, nech sa páči.
Hort, Milan, podpredseda NR SR (2011-03-30):
Ďakujem pekne. S faktickými poznámkami na vystúpenie pani poslankyne Dubovcovej sa prihlásili celkom ôsmi poslanci. Uzatváram možnosť prihlásiť sa s faktickou, posledný je pán László Solymos. (Reakcia poslankyne.) Pani poslankyňa, ale na budúce poprosím lepšie stláčať tlačidlo. (Hlasy z pléna.) Tak ešte dvom dávam priestor. Sú to pani Pfundtner a pán Ondruš. Poprosím ešte raz to nahodiť na tú tabuľu, čiže celkom desať poslancov sa hlási, pán poslanec Blanár, Švantner, Podmanický, Maďarič, Mikolaj, Dostál, Senko, Solymos, pani Pfundtner a pán Ondruš. Slovo má pán poslanec Blanár.
Beluský, Martin, poslanec NR SR (2020-12-08):
Ďakujem za slovo, pán podpredseda. No ten spôsob, akým sa tá koalícia, koaliční poslanci stavajú k rozpočtu, neodráža len to, že sa skoro všetci z klubu OĽANO zdvihli, a je tu naozaj veľmi málo koaličných poslancov, ale aj, ale aj ten, celý ten proces, vlastne to sa ešte asi nestalo, aby dva výbory neboli uznášaniaschopné, keď sa rokuje o zákone roka. Ďalší, tretí výbor neprijal žiadne uznesenie. A ja sa pýtam, aká je potom disciplína vládnych poslancov, keď pri zákone roka nevedia a pri ústavnej väčšine si nevedia zabezpečiť uznášaniaschopnosť svojich vlastných výborov, tak ako sa potom stavajú k ostatným zákonom, ktoré sú menej dôležité, ako je štátny rozpočet? Ja dúfam, že sa takáto vec už naozaj nezopakuje a že si koalícia a predstavitelia koaličných strán urobia vo svojich radoch naozaj poriadok, pretože je to veľká ostuda, a keď to ľudia sledujú, tak jednoducho to nedáva veľmi dobrý signál.
Laurenčík, Milan, podpredseda NR SR (2022-02-11):
S faktickou poznámkou teraz vystúpi pán poslanec Matúš Šutaj Eštok. Nech sa páči.
Grendel, Gábor, podpredseda NR SR (2023-03-15):
Dve faktické poznámky. Ako prvý pán poslanec Tomáš Taraba.
Kočiš, Eduard, poslanec NR SR (2023-02-07):
Veľmi pekne ďakujem za slovo, pán predsedajúci. Pán kolega, vo svojej rozprave ste spomínali, že samosprávy neboli pripravené na prestravovanie toľkých žiakov, ako sa to prijalo vlastne dotáciou na stravu a uzákonením tohto zákona o obedoch zadarmo a o poskytnutí školského obeda pre každého jedného žiada v materskej, základnej a strednej škole. Jednoducho modernizácia školských zariadení prešla takým spôsobom, že mnohé školy, väčšinou ktoré mali nižší počet žiakov, by sa nikdy neboli zmodernizovali, pokiaľ by tento zákon nebol prijatý. Nehovoriac o tom, že musel byť navýšený počet pracovníkov v školských jedálňach a ženy poväčšine s nižším vzdelaním, ktoré boli relatívne neuplatniteľné na trhu práce, prešli rekvalifikačným kurzom a nastúpili na tieto pozície ako pomocný kuchár alebo pomocná sila v stravovacom zariadení. Čiže tento zákon mal mnohé benefity, nehovoriac o tom, že odbúraval a aj odbúral sociálne rozdiely medzi žiakom so silnejšieho alebo lepšie zabezpečeného sociálneho prostredia a žiakom, ktorý bol na tom sociálne horšie, pretože pochádzal z prostredia buď málo podnetného, alebo z prostredia, ktoré je sociálne úplne niekde inde. Zároveň rozprávate, že toto opatrenie bude stáť 110 miliónov eur. A že to by ste dokázali postaviť 100 škôlok. Odpustením bankového odvodu bankám vo výške 300 miliónov eur by ste podľa vašich prepočtov dokázali postaviť 290 škôlok. Čiže ja sa pýtam, kde je ten pomer alebo kde je ten nepomer z vášho pohľadu. To, že ministerstvo školstva patrilo strane SaS, je neodškriepiteľné, nepopierateľné a jednoducho, keď sa niekde stala chyba v predškolskom vzdelávaní, bola chyba u vás.
Choma, Igor, poslanec NR SR (2011-11-30):
Ďakujem pekne. Zvolávam rokovanie výboru pre verejnú správu na zajtra o 8.30, zajtra o 8.30 hodine. Ďakujem.
Sulík, Richard, predseda NR SR (2010-10-13):
Prosím, prezentujte sa a hlasujte. (Hlasovanie.) Prítomných 144 poslancov, hlasovalo 78 za, 65 proti, 1 sa zdržal. Konštatujem, že Národná rada sa uzniesla, že tento návrh zákona prerokuje v druhom čítaní. Pristúpime k hlasovaniu o pridelení návrhu výborom, o určení gestorského výboru a lehôt na jeho prerokovanie. Prosím spravodajcu, aby uviedol hlasovanie.
Lipšic, Daniel, poslanec NR SR (2013-09-19):
Pán predseda, táto, neviem, aké to bolo celkom hlasovanie, lebo táto snemovňa schválila na váš návrh, že mimoriadna schôdza rokuje medzi 19. hod. večer a 7. hod. ráno a potom sa hlasuje. Vy ste urobili, keďže ste o tom nevedeli, samozrejme, chybu, následne sme museli hlasovať ráno okolo 2. hod. Podľa rokovacieho poriadku, ak parlament je uznášaniaschopný, sú striktné lehoty, v ktorých potom sa pokračuje, ale v každom prípade nebolo schválené, že parlament rokuje v iných hodinách o tejto mimoriadnej schôdzi ako medzi 19. a 7. To znamená, obávam sa, že toto stretnutie tuná je také celkom milé stretnutie, ale neprebehla mimoriadna schôdza, ktorú ste si sami odsúhlasili a jej časy, a porušujete sústavne rokovací poriadok vy sám. Vy sám. (Rečník aj po vypnutí mikrofónu časomerom pokračoval vo svojom vystúpení.)
P. Paška, predseda NR SR: (2010-04-27):
Schválili sme vládny návrh novely zákona č. 63 o štátnych symboloch. Budeme pokračovať teraz rokovaním o programe, ešte sa chcem spýtať kolegýň a kolegov, zostalo nám z návrhu programu prerokovať body, ktoré vrátil pán prezident na prerokovanie, dva body, či je všeobecný súhlas, aby sme prerokovali dnes všetky body programu a ukončili rokovanie 50. schôdze. Áno? (Reakcia pléna.) Ďakujem pekne. Takže po krátkej prestávke o 17.20 hod. budeme pokračovať tlačou č. 1522, ktorým je zákon č. 657 o tepelnej energetike. Poprosím pána Pavlisa, ktorý je spravodajcom, aby... Poprosím, dámy a páni, poprosím predsedov poslaneckých klubov, keby sme sa mohli stretnúť u mňa v kancelárii, aby sme sa dohodli na programe slávnostnej schôdze 19. mája. Takže poprosím predsedov poslaneckých klubov, keby sme sa mohli teraz ihneď stretnúť u mňa v kancelárii. Ďakujem pekne. (Prestávka.) (Po prestávke.)
Číž, Miroslav, doterajší podpredseda NR SR (2010-07-08):
Pán poslanec Szilárd Somogyi.
B. Bugár, podpredseda NR SR: (2002-06-27):
J. Stank, minister obrany SR: No musím, pán poslanec, troška oponovať v tomto prípade, spomenul som ich, ale na menšej ploche. Predovšetkým som spomenul to, že mi je ľúto, že nemôžem realizovať reformu okresných vojenských správ. To považujem za neúspech, že som nepresvedčil Národnú radu, aby napríklad v zákone o obrane akceptovala našu predstavu o reforme okresných vojenských správ. Skutočne sa nám nedarí tak, ako si predstavujem aj ja osobne, aby sa upevnila disciplína na ministerstve obrany. Nedarí sa nám tak, ako si predstavujeme, účinnejšie a efektívnejšie postupovať v oblasti akvizícií a obstarávania materiálu. Ďalej sú tu niektoré veci, ktoré súvisia vôbec s ponímaním alebo s celkovým myslením, ktoré, samozrejme, musí byť také, aby bolo interoperabilné s tými krajinami, do ktorých klubu sa hlásime. Takže ja nehovorím, že všetko je v poriadku. Je to cesta ťažká, tŕnistá, bolestivá, skutočne konfliktná, ale domnievam sa, asi ani inak nemôžem povedať, že tie úspechy výrazne prevyšujú nedostatky, ktoré, samozrejme, existujú a s ktorými každý deň zápasíme.
B. Bugár, podpredseda NR SR: (2002-07-02):
(Hlasovanie.) Prítomných 95 poslancov, za návrh 86, zdržalo sa 6, nehlasovali 3. Konštatujem, že navrhnuté body zo spoločnej správy sme schválili. Nech sa páči. R. Vavrík, poslanec: Pán predsedajúci, prosím vás, dajte teraz hlasovať o bodoch 5, 6 a 8 zo spoločnej správy, ktoré gestorský výbor odporúča neprijať.
Zmajkovičová, Renáta, podpredsedníčka NR SR (2013-12-17):
Pán poslanec Kuffa.
Zmajkovičová, Renáta, podpredsedníčka NR SR (2012-06-19):
Pán poslanec Blaha.
Bugár, Béla, podpredseda NR SR (2011-07-12):
Nech sa páči, prezentujme sa a hlasujme o bodoch zo spoločnej správy s návrhom gestorského výboru schváliť. (Hlasovanie.) Prítomných 142, za 84, zdržalo sa 57, nehlasoval 1. Konštatujem, že návrhy zo spoločnej správy sme schválili. Nech sa páči.
Ďuriš Nicholsonová, Lucia, podpredsedníčka NR SR (2018-02-13):
Teraz dávam slovo spravodajcovi, ktorého určil navrhnutý gestorský ústavnoprávny výbor, pánovi poslancovi Jozefovi Lukáčovi, aby predniesol spravodajskú informáciu k tomuto návrhu zákona.
Bugár, Béla, podpredseda NR SR (2018-12-05):
Pani spravodajkyňa, vy môžte zaujať stanovisko, nie, zaujať stanovisko k rozprave, už nemáte sa čo pýtať.
Kočiš, Eduard, poslanec NR SR (2021-10-26):
Veľmi pekne ďakujem za slovo, pán predsedajúci. Myslím, že tu už na vystúpenie pani kolegyne Zemanovej bolo povedané veľa a myslím, že aj úplne všetko. Pani kolegyňa Zemanová, v tomto vašom naozaj tragickom vystúpení, kde ste na záver mala obhajovať, prečo budete podporovať a prečo nebudete hlasovať za odvolanie vášho pána predsedu Sulíka, ktorý zároveň plní funkciu ministra hospodárstva, tak ste nám tu spustila nejakú spŕšku poloprávd a nejakých polodemagogických úvah, ako vy idete bojovať za reformy, ako idete tým hlasom rozumu túto koalíciu držať nejakým zázračným spôsobom po kope, ale ja sa pýtam, pani Zemanová, aké reformy sa vlastne začali, aké reformy budú pokračovať a k akým reformám sa nakoniec dopracujeme. Pretože to, čo je vyčítané vašej strane, ten populizmus, tá faloš a to, že pôsobíte deštruktívne vo vládnej koalícii, mne to môže byť sedem. Ale to, že sa hráte na opozíciu v koalícii a jednoduchým a krátkym spôsobom nepodržíte určité reformy, resp. alibisticky sa budete vyhovárať, že my sme za to nezahlasovali, my sme mali iný názor, my sme si mysleli úplne niečo iné, ale veď koaličná zmluva nepustí. Takže, pani Zemanová, ja vás naozaj veľmi pekne prosím, obhajujete pána Sulíka pre to, čo spravil dobre, ale neobhajujte stranu SaS pre to všetko, čo robí zle.
B. Bugár, podpredseda NR SR: (2004-03-11):
(Akt tajného hlasovania.)
B. Bugár, podpredseda NR SR: (2005-05-19):
K. Mitrík, poslanec: Vážený pán predsedajúci, vážený pán minister, kolegyne, kolegovia, predkladám spoločnú správu výborov Národnej rady o prerokovaní vládneho návrhu zákona, ktorým sa mení a dopĺňa zákona Národnej rady Slovenskej republiky č. 40/1993 Z. z. o štátnom občianstve Slovenskej republiky v znení neskorších predpisov, tlač 1029, vo výboroch Národnej rady Slovenskej republiky v druhom čítaní. Výbor Národnej rady pre verejnú správu ako gestorský výbor k vládnemu návrhu zákona, ktorým sa mení citovaný zákona o štátnom občianstve, tlač 1029, podávam Národnej rade v zmysle rokovacieho poriadku spoločnú správu výborov Národnej rady. Národná rada svojím uznesením pridelila vládny návrh zákona o štátnom občianstve v znení neskorších predpisov na prerokovanie týmto výborom: ústavnoprávnemu výboru, výboru pre verejnú správu, výboru pre obranu a bezpečnosť a výboru pre ľudské práva, národnosti a postavenie žien. Výbory  prerokovali predmetný vládny návrh zákona v lehote určenej uznesením Národnej rady. Poslanci Národnej rady, ktorí nie sú členmi výborov, ktorým bol vládny návrh zákona pridelený, neoznámili v určenej lehote gestorskému výboru žiadne stanovisko k predmetnému vládnemu návrhu zákona v zmysle rokovacieho poriadku. Vládny návrh zákona, ktorým sa mení a dopĺňa zákona o štátnom občianstve, prerokovali všetky uvedené výbory a Národnej rade ho odporúčajú schváliť s pripomienkami. Z uznesení výborov Národnej rady uvedených pod bodom tri tejto správy vyplýva celkom 32 pozmeňujúcich a doplňujúcich návrhov, ktoré gestorský výbor pod bodom A odporúča schváliť spoločne, teda 1 až 32. Gestorský výbor na základe stanovísk výborov k vládnemu návrhu zákona o štátnom občianstve vyjadrených v uzneseniach uvedených pod bodom 3 tejto správy a stanoviskách poslancov gestorského výboru vyjadrených v rozprave k vládnemu návrhu zákona v súlade s rokovacím poriadkom odporúča Národnej rade vládny návrh zákona v zmysle schválených pozmeňujúcich a doplňujúcich návrhov uvedených v tejto správe a prednesených v rozprave schváliť. Súčasne gestorský výbor poveril ako spoločného spravodajcu Pavla Abraháma, keďže Pavol Abrahám je oficiálne ospravedlnený a je nemocný, bol som predsedom výboru poverený ho nahradiť, spoločná správa výborov Národnej rady o prerokovaní vládneho návrhu, ktorým sa mení a dopĺňa zákon NR o štátnom občianstve vo výboroch Národnej rady bola schválená uznesením výboru Národnej rady pre verejnú správu č. 291 z 10. mája 2005. Pán predsedajúci, skončil som.
Kollár, Boris, predseda NR SR (2022-05-04):
Prosím, prezentujme sa a hlasujeme. (Hlasovanie.) Prítomných 128 poslancov, za 84, proti 16, zdržalo sa 28. Konštatujem, že sme schválili vládny návrh novely zákona č. 395/2019 Z. z. o občianskych preukazoch . Budeme pokračovať hlasovaním o bode 24 schváleného programu, ktorým je prvé čítanie o vládnom návrhu zákona, ktorým sa mení a dopĺňa zákon č. 569/2007 Z. z. o geologických prácach, tlač 978. Spravodajcom je člen navrhnutého gestorského výboru pre pôdohospodárstvo a životné prostredie pán poslanec Vladimír Zajačik. Prosím ho, aby hlasovanie uviedol. [Hlasovanie o vládnom návrhu zákona, ktorým sa mení a dopĺňa zákon č. 569/2007 Z. z. o geologických prácach (geologický zákon) v znení neskorších predpisov a ktorým sa mení zákon Národnej rady Slovenskej republiky č. 145/1995 Z. z. o správnych poplatkoch v znení neskorších predpisov , tlač 978.]
Viskupič, Jozef, poslanec NR SR (2012-10-26):
Vážený Juraj, pán predkladateľ pozmeňujúceho návrhu, ja vítam túto iniciatívu, škoda, že prichádza teraz a z opozičných lavíc, keďže svojho času som spolupredkladateľa pozval a vzal na takzvaný „šachtág“ v Kremnici, kedy jeden zo spolkov, ktoré si tu spomínal, má už vytvorenú a sprístupnenú časť jedného banského diela, ktoré funguje pod nejakými barličkami, aby mohli vlastne v rámci turistického ruchu ukazovať, ako sa banská činnosť na území Kremnice, ale, ako si spomínal, aj iných miest, Pezinok, Banská Štiavnica a podobne. Je len škoda, že sa toto nestalo predmetom aj vyššej činnosti alebo väčšej aktivity ministerstva kultúry za ministrovania spolupredkladateľa Daniela Krajcera, a pravdepodobne by táto bohumilá činnosť bola už dávno uzákonená. A teraz si myslím a dívam sa na to skôr skepticky, lebo sme závislí od podpory inej vládnej strany, či to naberie podporu. Ja sa ale pripájam k žiadosti o podporu a aj vládnej strany, pretože rozvoj turizmu a tak isto hrdosť na históriu našich banských miest by mohla byť prezentovaná aj podporou tohto pozmeňujúceho návrhu z dielne troch poslancov za stranu SaS. Ďakujem.
Pellegrini, Peter, predseda NR SR (2014-12-04):
Prezentujme sa a hlasujme o tomto návrhu. (Hlasovanie.) Prítomných 138 poslancov, za 81, zdržalo som 55, nehlasovali 2 poslanci. Tento návrh sme schválili a konštatujem, že sme rozhodli o tom, že ho prerokujeme v druhom čítaní. Pán spravodajca.
Gašpar, Tibor, poslanec NR SR (2024-02-08):
Hlasujeme o bode 295 druhého pozmeňujúceho návrhu poslanca Galka.
Grendel, Gábor, podpredseda NR SR (2021-05-10):
V rozprave teraz vystúpi pán poslanec Rastislav Schlosár, pripraví sa pán poslanec Marian Kotleba.
Simon, Zsolt, poslanec NR SR (2015-05-21):
Ďakujem pekne. Pán minister Jahnátek, ja si dovolím na vás zareagovať len na tú časť, ktorú ste, kde ste sa vyjadrili, že druhá Dzurindova vláda sprivatizovala všetko to, čo sa dalo. Chcem len pripomenúť a bol by som rád, pokiaľ by ste si uvedomili, že dopredaj Telekomu je privatizácia. Najväčšia privatizácia, ktorú Fico a vláda urobila. Pritom je treba povedať a správne pomenovať, vy ste stiahli z burzy predaj akcií a tým ste znemožnili občanom, Slovákom, aby si kúpili podiel v Telekome, a predali ste ich Nemcom. A toto je treba povedať. Keď niekto, tak žiadny člen Ficovej vlády nemá morálne právo vystúpiť a povedať, že Dzurindova vláda privatizovala, lebo vy ste privatizovali nádherne!
Žiga, Peter, podpredseda NR SR (2024-05-21):
Vážené panie poslankyne, vážení páni poslanci, podľa schváleného programu teraz pristúpime k druhému čítaniu o vládnom návrhu zákona, ktorým sa mení a dopĺňa zákon č. 250/2012 o regulácii v sieťových odvetviach v znení neskorších predpisov, ktorým sa menia a dopĺňajú niektoré zákony, ktorý prerokúvame v skrátenom legislatívnom konaní. Vládny návrh zákona je pod tlačou 292, výsledky rokovania výborov sú v tlači 292a. Prosím podpredsedníčku vlády a ministerku hospodárstva Slovenskej republiky Denisu Sakovú, aby vládny návrh zákona odôvodnila. Nech sa páči, pani ministerka. (Rokovanie v druhom čítaní o vládnom návrhu zákona, ktorým sa mení a dopĺňa zákon č. 250/2012 Z. z. o regulácii v sieťových odvetviach v znení neskorších predpisov a ktorým sa menia a dopĺňajú niektoré zákony , tlač 292.)
Martvoň, Anton, poslanec NR SR (2013-09-04):
Ďakujem pekne, vážená pani predsedajúca. No, pán kolega Hlina, no ja sa iba chcem vás spýtať vlastne, k čomu ste to vlastne vystúpili? Však vy ste ani návrh zákona si nezapamätali, ako sa presne nazýva, ste ho pomenovali exekučný návrh zákona. Vy proste v ničom nerozlišujete. Aký majú súvis autobusy s Exekučným poriadkom? – to ja doteraz neviem. Ale tak u vás má, všetko so všetkým súvisí. Na jednej strane kritizujete súdy a kritizujete nejaké postupy, na druhej strane sám nie ste schopný sa dostaviť na výsluch, na ktorý vás predvolá polícia. Čiže ako, ako mne to tu tak pripadá, že vy tu robíte iba taký kabaret, aby ste pobavili zopár ľudí. Ale výsledok? Však nič ste ani nenavrhli! O čom bolo to vaše vystúpenie? Toľko z mojej strany.
Mizík, Stanislav, poslanec NR SR (2020-09-17):
Pán poslanec, ja som, vy ste hovorili o NATO, ale toto je misia EÚ. Je rozdiel trošku medzi EÚ a NATO, možno v niektorých hlavách je to dokopy. Ďakujem.
A. Belousovová, podpredsedníčka NR SR: (2007-10-19):
Faktickú poznámku na vystúpenie pani poslankyne Žitňanskej má pán poslanec Bobrík. Končím možnosť prihlásiť sa s faktickými poznámkami. A slovo má pán poslanec Bobrík.
Kováčik, Dušan, špeciálny prokurátor Úradu špeciálnej prokuratúry Generálnej prokuratúry SR (2015-06-15):
Vážený pán predseda parlamentu, vážené panie poslankyne, vážení páni poslanci, prišiel som na túto schôdzu, ktorá má názov a bod tohto programu je „Preskúmanie postupu špeciálneho prokurátora“ na tie otázky, čo sa týkajú správy o činnosti a tak ďalej, na tie, bohužiaľ, nie je tu ani priestor, ani na to odpovedať nemôžem, ale určite nájdem spôsob, aby som uspokojil aj týchto pánov poslancov a venoval sa aj tejto téme. Čo sa týka môjho výkonu dozoru, opätovne hovorím, robíme podľa najlepšieho vedomia a svedomia a domnievam sa, nie domnievam sa, som presvedčený o tom, že v súlade so zákonom. Ak niektorý z vás pánov poslancov má také vedomosti alebo má taký pocit, že takto nepostupujem, o nič iné nežiadam, len konajte v súlade so zákonom. Požiadajte pána generálneho prokurátora o preskúmanie postupu alebo podajte na mňa trestné oznámenie. Ja iným spôsobom sa neviem brániť týmto politickým prekáračkám a vťahovaním ma do týchto vecí, jednoducho ja sa neviem brániť. Postupujte v súlade so zákonom, prosím vás o to. Aj vy musíte rešpektovať zákon, nielen ja. Ďakujem. (Potlesk.)
Tóth, Vojtech, poslanec NR SR (2023-02-02):
Ďakujem veľmi pekne. Ja sa taktiež chcem poďakovať kolegovi za to, že predložil takýto zákon. Lebo na východe potrebujeme diaľnice a teraz aj po tom konflikte, ktorý bol, ktorý je vlastne na Ukrajine, veľmi veľa kamiónov chodí, chodí cez Užhorod a chodí vlastne na Košice, na Košice – Prešov diaľnicu, alebo dole do Maďarska, a je to cez nejakých 300 – 400 kamiónov denne, čo zaťažuje túto, túto cestu prvej triedy. A každý hovorí, že áno, poďme, robme, ale myslím si, že je, je čas na to, aby sme urobili všetko preto, aby sme čím skoršie vybudovali aspoň tú cestu na Ukrajinu a potom hore na Poľsko, Svidník. Cesta, keď tam chytíte tri-štyri kamióny, neviete ich ani obehnúť a idete sedemdesiatkou dakedy aj 20, 30 kilometrov. Po vojne v Chorvátsku vedeli postaviť diaľnice za pár rokov. My to nevieme postaviť za 30 rokov. To je trošku hanba, ale verím tomu, že aj týmto zákonom sa vieme posunúť a vieme urobiť to, že vieme prepojiť Košice s Bratislavou a, samozrejme, aj tie úseky s Užhorodom a hore so Svidníkom čím skoršie. Ďakujem.
Gál, Gábor, poslanec NR SR (2012-12-18):
Ďakujem za slovo, pani predsedajúca. Ďakujem všetkým kolegom za faktické poznámky. Chcem reagovať na pani poslankyňu Vittekovú. Viete, advokát využíva nedostatky v systéme. Čo by nebol až taký veľký problém sám osebe, lebo na to sa príde a vieme to odstrániť. Problémom je, a tu majú kolegovia určite maslo na hlave, keď si veci vybavujú na chodbách, v kanceláriách, na kávičke, ale to rozhodnutie predsa len v mene Slovenskej republiky niekto musí vydať. Sami nič nezmôžu. Prídu s nejakým návrhom. Možno s nejakým balíčkom. Ale niekto to rozhodnutie v talári vydáva. My sme otvárali súdy. Práve toto sme robili, aby sme zamedzili takýmto možnostiam. Treba len v tom pokračovať. Rozhodnutia sú zverejnené. Rozhodnutia všetky sú na webe. To je veľmi dôležitý moment. Ďakujem.
Viskupič, Jozef, poslanec NR SR (2015-04-21):
Ďakujem. Tá schôdza sa vyvíja skutočne zaujímavo, len niekto tu používa takú delostreleckú terminológiu o kalibrovaní a podobne, tak mám pocit, že zatiaľ sa nie veľmi triafa predseda vlády tam, kde je tá zodpovednosť, pretože táto kauza smeruje priamo k nemu, respektíve minister dopravy by mal byť zodpovedný za to. A odvolanie alebo odstúpenie ministra za upratovací tender alebo ministra, no, bývalého neúspešného privatizéra, ktorý sa súdi so štátom za tender alebo upratovacie služby, nie je celkom tým pravým orechovým. Takže vyhľadávanie vinníkov za tú vinu pána predsedu pokračuje, schôdza o skrátenom legislatívnom konaní, o chýbajúcej legislatíve sa dostáva k tomu, že predpokladám, že skrátené konanie bude schválené, pritom riešenie do nášho hlasovania na stole nemáme, z vlády neprichádza, keď z vlády prichádza iba to, že táto krajina po 300 dňoch bude mať, predpokladám, nového ministra hospodárstva. Čiže mali by sme sa zamerať na podstatu veci, prísť sem s reálnym riešením, o ktorom by sme sa mohli baviť. A dúfam, že po prvé čítanie, ktoré bude teraz nasledovať, sa nielen opoziční poslanci a poslankyne dozvedia, čo chce SMER schváliť, ale budú to aj samotní vládni poslanci vedieť.
Pellegrini, Peter, podpredseda NR SR (2020-09-24):
Ja som pripravený.
Bugár, Béla, podpredseda NR SR (2016-09-09):
Pán poslanec Budaj.
Vons, Peter, poslanec NR SR (2023-05-18):
Ďakujem. Prosím, pán predsedajúci, aby ste dali hlasovať o tom, že Národná rada sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
P. Paška, predseda NR SR: (2009-02-18):
Poprosím pani poslankyňu Cibulkovú, aby uvádzala hlasovanie.
Cmorej, Peter, poslanec NR SR (2021-11-11):
Pán predsedajúci, dajte, prosím, hlasovať o pozmeňujúcom návrhu pani poslankyne Bittó Cigánikovej, o bode 10.
Blanár, Juraj, podpredseda NR SR (2023-03-31):
Vidím desať faktických poznámok, ale ešte mi ukážte druhú stranu. Ak nie, tak asi iba desať. Kto tam chýba? Takže dvanásť, vidíme to. Výborne, ste tam všetci. Ako prvý pán poslanec Suja.
Dostál, Ondrej, poslanec NR SR (2024-09-13):
Pani poslankyňa Jaurová, ja úplne súhlasím, že ten zákon je v tejto podobe zbytočný, ničomu nepomôže, ničomu asi ani neuškodí. Vlastník bude musieť trpieť o 30 dní dlhšie, kým sa štát rozhodne, či uplatní predkupné právo. Štát teoreticky by tých 30 dní mu mohlo pomôcť, ale prakticky, áno, pýtali ste sa aj v prvom čítaní, že koľko bolo takých prípadov, keď za 30 dní sa to nestihlo a za 60 by sa to stihlo. Môžme sa spýtať, že koľko prostriedkov je vyčlenených v štátnom rozpočte na kúpu kultúrnych pamiatok v tomto roku, koľko v budúcom roku, koľko bude vzhľadom na konsolidáciu. Ten problém asi naozaj nie je dĺžka toho času, ale problém je, že nie sú na to finančné, finančné prostriedky, čo teda pri stave verejných financií sa teda ani nemožno čudovať, ale zase sa netvárme, že by, že sa to tým vyrieši. No tak ako touto logikou to môžme na tri roky predĺžiť a za tri roky by sa teoreticky tie financie nejaké mohli nájsť, keby to bolo také super dôležité. Ale treba nájsť nejakú mieru a medzi 30 dňami a 60 dňami nie je žiadny rozdiel. Na druhej strane ja sa dokážem na to pozrieť aj z opačnej strany, pri tom všetkom, čo tu zažívame v tomto volebnom období, sa dokážem tešiť z toho, že sa pán poslanec Michelko poučil z toho, z tých predchádzajúcich zákonov a nejde tou technikou ako pri Fonde na podporu umenia a pri Audiovizuálnom fonde. Tak možno sa ani on pri tom necítil úplne najlepšie a že robil nejakého nosiča a teraz, keď sa to vybaví takýmto síce zbytočným, ale neškodným zákonom, no tak je to lepšie ako to, čo sme zažili pri fondoch.
Miškov, Juraj, minister hospodárstva SR (2011-03-23):
Krátko. Ďakujem veľmi pekne. Vážený páni poslanci zo SMER-u, vaša starostlivosť o vášho nominanta pána Holjenčíka je skutočne dojemná, ale musím vás sklamať, legitímnym cieľom ministerstva hospodárstva a vlády Ivety Radičovej je odstránenie protiprávneho stavu, kedy predseda Rady pre reguláciu pán Holjenčík, dočasne, v tomto prípade dočasne znamená štyri roky, zastáva funkciu predsedu regulačnej rady. Je to protiprávny stav, keď je v zákone jasne napísané, že člen regulačnej rady nesmie byť predsedom regulačného úradu. Tento stav trvá štyri roky, nikomu to nevadí. Preto, pán poslanec Glváč, už tu nie je, skôr ako začnete kritizovať kvalitu legislatívy tejto vlády, pozrite sa prosím na kvalitu prijímanej legislatívy v minulom období, a to naozaj nebudem spomínať perfídnu legislatívnu prax vašej vlády, kedy ste novelizovali zákony cez nepriame novely. Tento zákon, vážení poslanci, nerobí nič iné, iba napravuje, opravuje nedostatky zákonov, ktoré prijímala minulá vláda. Preto možno odporúčam aj opozícii, zahlasovať za tento zákon, pokiaľ im leží na srdci kvalita legislatívy. Ďakujem veľmi pekne.
Laššáková, Jana, podpredsedníčka NR SR (2014-11-10):
Pani poslankyňa Kiššová.
Figeľ, Ján, podpredseda NR SR (2013-03-20):
Chcete reagovať, pán Fecko? Nech sa páči.
Ďuriš Nicholsonová, Lucia, podpredsedníčka NR SR (2017-04-06):
Pán poslanec Poliačik.
Žitňanská, Lucia, poslankyňa NR SR (2014-02-12):
Ďakujem pekne. Ja možno skúsim odpovedať na to, čo sa pýtal pán poslanec Hlina. Ja vám teraz tú sumu nepoviem, koľko to bolo. Keď sme mali výkon rozhodnutia, ktorý robili súdy, a na tom súde to, samozrejme, robili úradníci, ktorí na ten účel boli zamestnaní, tak to platil štát. A v zásade tie náklady, ktoré stál výkon rozhodnutia, neboli pokryté tým, čo platili ľudia cez súdne poplatky súdu, resp. štátu. Takže to je jedna poznámka. Tento nový systém, pokiaľ ide o exekútorov, je postavený na tom, že štát neplatí výkon rozhodnutia, ale že to v zásade dal na tých samotných účastníkov konania, aby platili náklady exekúcie. To, čo hovoríte vy, je nie právna otázka. To, čo hovoríte vy, je podľa mojej mienky sociálna otázka, alebo ako to mám nazvať, pretože obsahom tej otázky je, že či pri výkone rozhodnutia sa má nejakým spôsobom zohľadňovať sociálna situácia dlžníka, keď to mám zovšeobecniť z toho, čo hovoríte. A to je sociálno-politická, alebo vôbec politická otázka, kde, na istú hranicu, aby na druhej strane to nepodporovalo možno bezbrehé zneužívania tej celej situácie, a kde je tá hranica, aby to bolo ešte, nazvime to, sociálne spravodlivé. A z tohto pohľadu je to legitímna diskusia, na ktorú potom nadväzuje druhá legitímna diskusia, že kto to má zaplatiť potom, pochopiteľne. Takže toľko. Ďakujem.
Bagačka, Michal, poslanec NR SR (2015-11-11):
Ďakujem za slovo. Vážená pani podpredsedníčka, dámy a páni, pán minister, predkladám spoločnú správu výborov Národnej rady Slovenskej republiky o výsledku prerokovania vládneho návrhu zákona o podpore najmenej rozvinutých okresov a o zmene a doplnení zákona č. 561/2007 Z. z. o investičnej pomoci a o zmene a doplnení niektorých zákonov v znení neskorších predpisov (tlač 1734) v druhom čítaní. Národná rada Slovenskej republiky uznesením z 22. septembra 2015 č. 1924 pridelila predmetný návrh zákona na prerokovanie týmto výborom: ústavnoprávnemu výboru, Výboru Národnej rady pre financie a rozpočet, Výboru Národnej rady pre hospodárske záležitosti, určila zároveň Výbor Národnej rady pre hospodárske záležitosti ako gestorský výbor a lehoty na prerokovanie predmetného návrhu zákona v druhom čítaní vo výboroch. Poslanci Národnej rady, ktorí nie sú členmi výborov, ktorým bol návrh zákona pridelený, neoznámili v určenej lehote gestorskému výboru žiadne stanovisko k predmetnému návrhu zákona. Návrh zákona odporúčali Národnej rade schváliť Ústavnoprávny výbor Národnej rady uznesením č. 689 z 3. novembra 2015, Výbor Národnej rady pre financie a rozpočet uznesením č. 481 z 3. novembra 2015, Výbor Národnej rady pre hospodárske záležitosti uznesením č. 499 z 5. novembra 2015. Z uznesení výborov Národnej rady pod bodom III tejto správy vyplývajú pozmeňujúce a doplňujúce návrhy. Gestorský výbor odporúča hlasovať o všetkých bodoch spoločnej správy spoločne s odporúčaním schváliť ich. Gestorský výbor na základe stanovísk výborov k predmetnému návrhu zákona vyjadrených v ich uzneseniach uvedených pod bodom III tejto správy odporúča Národnej rade vládny návrh zákona o podpore menej rozvinutých okresov a o zmene a doplnení zákona č. 561/2007 Z. z. o investičnej pomoci a o zmene a doplnení niektorých zákonov v znení neskorších predpisov schváliť. Spoločná správa výborov o výsledku prerokovania návrhu zákona v druhom čítaní bola schválená uznesením č. 522 z 10. novembra 2015. Týmto uznesením ma výbor poveril predložiť na schôdzi Národnej rady návrhy podľa § 81 ods. 2, § 83 ods. 4, § 84 ods. 2 a § 86 rokovacieho poriadku Národnej rady Slovenskej republiky. Ďakujem za pozornosť, pani predsedajúca, skončil som, prosím, otvorte rozpravu.
V. Palko, poslanec: (2002-07-10):
Všetky argumenty, ktoré bolo možné uviesť, už som uviedol, takže chcem už len zdôrazniť, je to dobrý, užitočný a správny zákon a prosím vás, aby ste ho podporili. Ďakujem za pozornosť. M. Andel, podpredseda NR SR: Ďakujem, pán kolega, za odôvodnenie návrhu ústavného zákona a prosím vás, aby ste zaujali miesto určené pre navrhovateľa. Teraz dávam slovo predsedovi ústavnoprávneho výboru poslancovi Ladislavovi Oroszovi a prosím ho, aby informoval Národnú radu Slovenskej republiky o výsledku rokovania výborov o tomto návrhu zákona a aby odôvodnil návrh a stanovisko gestorského výboru. Pán kolega, máte slovo. L. Orosz, poslanec: Ďakujem pekne, pán podpredseda. Vážené kolegyne, kolegovia, dovoľte mi, aby som rečou suchých faktov naplnil funkciu spravodajcu k tomuto poslaneckému návrhu zákona. Poslanecký návrh zákona, návrh na vydanie ústavného zákona o zrušení niektorých rozhodnutí o amnestii Národná rada Slovenskej republiky uznesením pridelila na prerokovanie všetkým výborom Národnej rady Slovenskej republiky okrem osobitného kontrolného výboru na kontrolu Slovenskej informačnej služby, Osobitného kontrolného výboru Národnej rady Slovenskej republiky na kontrolu činnosti Vojenského spravodajstva, mandátového a imunitného výboru, výboru pre nezlučiteľnosť funkcií štátnych funkcionárov, výboru pre európsku integráciu. Výbory, ktorým bol tento návrh pridelený, prerokovali tento návrh v lehote, ktorá sa určila uznesením Národnej rady. Medzi poslancami nebol nikto, kto by využil právo podľa § 75 ods. 2 zákona o rokovacom poriadku Národnej rady, to znamená neoznámil stanovisko k tomuto návrhu zákona gestorskému výboru. Čo sa týka stanovísk jednotlivých výborov: Výbor pre kultúru a médiá odporučil schváliť tento návrh ústavného zákona bez pozmeňujúcich návrhov. Výbor pre pôdohospodárstvo odporučil tento návrh neschváliť. Ďalších sedem výborov neprijalo platné uznesenie, nakoľko prednesený návrh nezískal podporu potrebnej trojpätinovej väčšiny všetkých poslancov. Výbor pre hospodárstvo, privatizáciu a podnikanie, výbor pre sociálne veci a bývanie, takisto výbor pre verejnú správu neprerokovali návrh zákona pre neprítomnosť predkladateľa. Výbor pre obranu a bezpečnosť nebol uznášaniaschopný. Gestorský výbor, teda ústavnoprávny, rokoval o stanoviskách výborov, ktorým bol návrh ústavného zákona pridelený na svojej 163. schôdzi 20. júna 2002. Spoločnú správu gestorský výbor neschválil. Gestorský výbor uznesením ma poveril informovať Národnú radu o priebehu a výsledkoch rokovaní výborov podľa § 80 ods. 2 zákona o rokovacom poriadku. Túto povinnosť som si v tomto okamihu splnil. Pán podpredseda, môžete otvoriť rozpravu. M. Andel, podpredseda NR SR: Ďakujem veľmi pekne, pán kolega, že ste oboznámili snemovňu so stanoviskom výborov. Teraz otváram rozpravu o tomto bode rokovania. Keďže som nedostal písomne žiadnu prihlášku do rozpravy, pýtam sa, kto sa hlási ústne. Pán navrhovateľ. Nech sa páči, máte slovo. Uzatváram možnosť podania ďalších prihlášok do rozpravy.
Kremský, Peter, poslanec NR SR (2020-06-05):
Ďakujem za slovo. Vážený pán predsedajúci, vážení páni poslanci, vážený pán minister, nebudem dlho hovoriť. Je to návrh zákona, ktorý sme prerokovali aj v našom výbore, pretože sme gestorský výbor. Chcel by som oceniť prácu ministerstva hospodárstva a takisto aj ministerstva financií a celej vlády na tomto zákone, ktorý je v podnikateľskej obci očakávaný už veľmi dlho. Ako pán minister povedal, veľmi veľa firiem je postihnutých práve tým výpadkom tržieb a hlavne tie prvé týždne bolo veľmi nejasné, ako to bude s nájomným, ktoré majú platiť. Pre veľa firiem to bolo likvidačné, pretože prenajímatelia nehnuteľností od nich žiadali platbu nájomného, akoby sa nič nedialo. A veľmi sa teším, že sa podarilo nájsť dobré riešenie, ktoré bolo vyrokované tak s prenajímateľmi, ako s nájomníkmi. Chcel by som špeciálne apelovať na majiteľov nehnuteľností, prenajímateľov, aby neboli šetrní v týchto zľavách, ktoré budú ponúkať svojim nájomníkom, aby nešli len na minimum, aby sa nesnažili z toho predsa len vytĺcť čo najviac, pretože pre mnohých nájomníkov je to otázka života a smrti, otázka prežitia alebo krachu. A ak prenajímatelia k tomu pristúpia krátko, krátkozrako tak, že sa budú snažiť dať čo najmenšiu zľavu, samozrejme, my ako štát na tom ušetríme, ale naozaj tých nájomníkov to môže stáť ich existenciu. A, samozrejme, z dlhodobého hľadiska je to aj pre každého prenajímateľa veľký problém, ak stratí dobrého nájomníka, pretože ho v situácii, keď ekonomika klesá, bude veľmi ťažko hľadať. Myslím si, že čakajú nás ťažké ekonomické časy vzhľadom k tomu, čo sa udialo. Ako mnohé silné ekonomiky, kam sa zo Slovenska exportuje, dlho stáli, a myslím si, že v takýchto ťažkých časoch musíme prejaviť veľkú solidaritu a ústretovosť práve voči tým najviac postihnutým, a to sú práve obchodníci, maloobchodné prevádzky, reštaurácie, služby atď. Čiže chcel by som apelovať na prenajímateľov, aby boli štedrí, aby boli ústretoví a aby čo najviac vyšli v ústrety svojim nájomníkom v tom, aby vlastne odpustili čo najväčšiu časť nájmu, pretože potom aj štát môže viacej prispieť a môžeme zachrániť viac týchto nájomníkov. Ďakujem.
Madej, Róbert, poslanec NR SR (2016-11-23):
Ďakujem veľmi pekne, dovolím si pripomenúť cteným členom ústavnoprávneho výboru, že je zvolané rokovanie ústavnoprávneho výboru, schôdza je 12.00 hod. Ďakujem pekne.
M. Číž, podpredseda NR SR: (2006-09-05):
Dávam teraz slovo spravodajkyni, ktorú určil navrhnutý gestorský ústavnoprávny výbor, pani poslankyni Kataríne Tóthovej.
Blanár, Juraj, podpredseda NR SR (2021-04-30):
Poprosím, aby ste zapojili pána ministra, aby mohol odpovedať na faktické poznámky. Nech sa páči, pán minister.
Bugár, Béla, podpredseda NR SR (2019-10-17):
Je všeobecný súhlas? (Súhlasná reakcia pléna.) Pani poslankyňa, ďakujeme pekne. Takže, pán poslanec Kvorka, prosím, aby ste uviedli hlasovanie... (Prerušenie predsedajúceho rečníkom.)
V. Tomanová, ministerka práce, sociálnych vecí a rodiny SR: (2007-05-17):
Ďakujem pekne.
Sulík, Richard, predseda NR SR (2010-12-02):
Ďakujem pekne. Konštatujem, že Národná rada nezvolila generálneho prokurátora. Opakovaná voľba sa bude konať v utorok o 11.30 hodine, resp. pokiaľ budú niektoré body na hlasovanie, tak v utorok o 11.30 hodine po hlasovaní. Teda v utorok po hlasovaní o 11.30 hodine. Výsledky k druhej voľbe, to sú členovia disciplinárneho senátu, budú oznámené dnes o 14.00 hodine. Nasleduje hodina otázok, potom pokračujeme s otvoreným bodom k odmeňovaniu poslancov. O 17.00 hodine budeme hlasovať o všetkých doteraz neodhlasovaných, ale prerokovaných bodoch a o 18.00 hodine otvoríme debatu k zákonu o štátnom rozpočte. Ďakujem zatiaľ. Prestávka trvá do 14.00 hodiny. (Prerušenie rokovania o 12.43 hodine.) (Pokračovanie rokovania o 14.00 hodine.)
T. Cabaj, podpredseda NR SR: (2009-04-29):
Teraz s faktickou poznámkou vystúpi pani poslankyňa Sárközy. Nech sa páči, máte slovo.
Kuffa, Štefan, poslanec NR SR (2014-06-11):
Ministerstva financií Slovenskej republiky. Zo znenia návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady Slovenskej republiky navrhujem, aby návrh zákona prerokovali výbory: Ústavnoprávny výbor Národnej rady Slovenskej republiky, Výbor Národnej rady Slovenskej republiky pre financie a rozpočet a Výbor Národnej rady Slovenskej republiky pre hospodárske záležitosti. (Reakcia z pléna.) Pre zdravotníctvo. (Doručenie materiálu spravodajcovi.) Ďakujem veľmi pekne. Ďakujem personálu.
Hrnčiar, Andrej, podpredseda NR SR (2020-02-20):
Pán poslanec Viskupič.
V. Veteška, podpredseda NR SR: (2003-04-10):
Ešte predtým, pán poslanec Žiak, ospravedlňujem sa, je tu s faktickou poznámkou pán poslanec Gál.
Blanár, Juraj, podpredseda NR SR (2022-09-30):
Ďakujem vám za spravodajskú informáciu. Otváram všeobecnú rozpravu, vážené panie poslankyne, páni poslanci. Písomnú prihlášku som neobdržal, tak vám dávam teraz možnosť prihlásiť sa ústne do rozpravy, kto má záujem. Konštatujem, že okrem pána navrhovateľa nikto viac. Uzatváram možnosť prihlásiť sa do rozpravy. Pán navrhovateľ Tomáš Taraba, máte slovo.
Grendel, Gábor, podpredseda NR SR (2022-10-06):
Do rozpravy sa teraz prihlásil pán podpredseda Národnej rady Juraj Blanár. Ešte pred jeho vystúpením vás chcem informovať, kolegovia, že zajtra o 11.00 hod. bude zasadať poslanecké grémium pred hlasovaním, aby sme si dohodli ďalší postup v súvislosti s riadnou septembrovou schôdzou. Nech sa páči, pán podpredseda Blanár, máte slovo.
Poliačik, Martin, poslanec NR SR (2019-05-09):
Ďakujem veľmi pekne. Treba si povedať, že vlastne čo to bolo na začiatku. Na začiatku, keďže nebola politická vôľa, ale ani jednej garnitúry, reálne pristúpiť k tomu, aby učiteľské platy sa dvíhali tak, ako sa patrí v disciplinovaných a civilizovaných krajinách Európy, tak sa vymyslel ten takzvaný – jak Bugár hovorí – gaťafalš alebo podvod a povedalo sa, budeme robiť formálne vzdelávanie a vy keď pôjdete a spravíte si týchto pár kreditov a kľudne nech slovenčinárky chodia na snowbording a matematikárky nech sa učia pracovať v záhradke, len nech majú tie kredity a potom budeme mať nejakú výnimku my, nejaké ospravedlnenie na ministerstve školstva, aby sme vám dali trošku viacej peňazí. To je ten prvý zle zapnutý gombík. A od neho sa potom pristupovalo k rôznym typom úprav, pretože, samozrejme, učitelia, čo už raz mali, o to nechceli prísť. A jediným dobrým riešením bolo presne to, čo si, Oto, povedal, že teraz mala prísť tá politická vôľa a tak výrazné navýšenie učiteľských platov, aby sa do nich kompenzácia za zrušenie kreditov zmestila a aby sme mohli konečne pristúpiť k tomu, že učitelia sa budú vzdelávať iba tam, kde to potrebujú, že sa bude merať, či to má pridanú hodnotu na samotných hodinách, blokoch alebo projektoch, ktoré s deckami v školách robia, a aby už neboli zajatcami tohto systému, kde musia chodiť častokrát na bezvýznamné vzdelávanie iba kvôli tomu, aby si zaslúžili pár eur navyše ku svojim platom. Takže namiesto toho, aby sme plošne navýšili, skryli tam kompenzáciu za zrušenie, tak teraz týmto zákonom riskujeme, že to skončí na Ústavnom súde a tie kompenzácie sa budú platiť tak či tak.
Pčolinský, Peter, podpredseda NR SR (2022-10-20):
Ďakujem pekne. Otváram rozpravu. Do rozpravy som nedostal žiadnu písomnú prihlášku. Pýtam sa, či sa chce niekto do rozpravy prihlásiť ústne. Nikto. Vyhlasujem rozpravu za skončenú. Chce k rozprave zaujať stanovisko navrhovateľ, pán minister? Nie. Záverečné slovo, pán spravodajca? Nie. Súčasne prosím, aby ste oznámili termín hlasovania.
Laššáková, Jana, podpredsedníčka NR SR (2015-04-22):
Vážené panie poslankyne, páni poslanci, otváram piaty rokovací deň 49. schôdze Národnej rady Slovenskej republiky. Na dnešnom rokovacom dni o ospravedlnenie požiadali páni poslanci: Mikuláš Dzurinda, Árpád Érsek, Martin Fedor, Viliam Holeva, Andrej Kolesík, Daniel Krajcer, Ivan Mikloš, Juraj Miškov, Ján Podmanický, Jana Vaľová. Na zahraničnej pracovnej ceste je poslanec Národnej rady Pavol Hrušovský. Pokračujeme v prerušenej rozprave v prvom čítaní o vládnom návrhu zákona, ktorým sa mení a dopĺňa zákon č. 513/1991 Zb. Obchodný zákonník , tlač 1490. Poprosím pána ministra spravodlivosti Tomáša Boreca, aby zaujal miesto určené pre navrhovateľov. Pani poslankyňa už zaujala miesto určené pre spravodajcov. Včera neukončil svoje vystúpenie podpredseda Národnej rady Slovenskej republiky Miroslav Číž, ktorému teraz odovzdávam slovo. Nech sa páči, pán podpredseda.
Poliačik, Martin, poslanec NR SR (2019-09-13):
Ďakujem veľmi pekne. Pán kolega, ďakujem, že ste poukázali znovu na jednu vec, a to je, že vláda, ktorá si na začiatku stanovila za cieľ vybudovať akúsi hrádzu proti extrémizmu, visí na šnúrke od nohavíc kremlobota Marčeka, ruského agenta vítajúceho Nočných vlkov, človeka, ktorý išiel zastupovať Slovenskú republiku na okupovaný Krym, človeka, pri ktorom ešte aj poslanec Blaha pôsobí ako distingvovaný džentlmen. (Smiech v sále.) Na šnúrkach od nohavíc tohto človeka, tohto tovaru, ktorý si Boris Kollár kúpil ako mačku vo vreci a nevedel, čo kupuje, ktorý sa mu potom z toho vreca utrhol a nechal sa kúpiť niekým iným, na tomto človeku teraz stojí a podá táto vláda, hrádza proti extrémizmu. Nič viac vlastne nemôže symbolizovať ten úpadok a tú degeneráciu ako tento jeden holý fakt. A to by sa dali menovať iné veci, na ktorých by sme vedeli ten úpadok ilustrovať ďalej. Ak pre nič iné, už pre toto by tá vláda mala skončiť, ale obávam sa, že, tak ako povedal Ondrej Dostál, že tí, ktorí reálne vytrhnú vláde moc z rúk, budú občania v nadchádzajúcich voľbách.
Sulík, Richard, predseda NR SR (2010-12-02):
Ďakujem vám, pán predseda.	Dávam slovo spoločnému spravodajcovi, predsedovi výboru pre financie a rozpočet, poslancovi Jozefovi Kollárovi a prosím ho, aby informoval Národnú radu o výsledku rokovania výborov o tomto vládnom návrhu zákona, aby odôvodnil návrh a stanovisko gestorského výboru. Nech sa páči.
Bugár, Béla, podpredseda NR SR (2019-06-19):
Nech sa páči, prezentujme sa a hlasujme o pozmeňujúcich návrhoch zo spoločnej správy. Predpokladám, odporúčanie gestorského výboru schváliť.
B. Bugár, podpredseda NR SR: (2005-02-09):
(Hlasovanie.) Prítomných 133 poslancov, za návrh 133 poslancov. Národná rada udelila súhlas s týmto dodatkovým protokolom. Prosím pána poslanca Galbavého, aby uviedol hlasovanie k správe o plnení úloh a súčasnom stave športu v Slovenskej republike a o pripravovaných opatreniach na skvalitnenie a sprehľadnenie finančných tokov a legislatívnych aktivít na zlepšenie podmienok pre mládežnícky, regionálny a vrcholový šport a šport pre všetkých (dopracovanie) , tlač 985. Nech sa páči, máte slovo.
Zmajkovičová, Renáta, podpredsedníčka NR SR (2012-07-25):
S faktickými poznámkami nie sú žiadni poslanci. Vyhlasujem všeobecnú rozpravu za skončenú. A teraz sa pýtam, pán minister, chcete vystúpiť, zaujať stanovisko k rozprave? Nech sa páči.
Pellegrini, Peter, predseda NR SR (2015-09-22):
Prezentujme sa a hlasujme o návrhu zákona ako o celku s odporúčaním gestorského výboru schváliť. (Hlasovanie.) Prítomných 133 poslancov, za hlasovalo 83 poslancov, zdržalo sa 50 poslancov. Konštatujem, že sme schválili vládny návrh zákona o registri právnických osôb. Dávam teraz návrh, aby sme o bode 28 schváleného programu, ktorým je vládny návrh zákona, ktorým sa mení a dopĺňa zákon č. 305/2013 Z. z. o e-Governmente, tlač 1578, hlasovali až zajtra o jedenástej hodine. Je všeobecný súhlas? (Súhlasné reakcie z pléna.) Ďakujem veľmi pekne. Pán spravodajca, budeme hlasovať o tomto návrhu až zajtra o jedenástej hodine. Poprosím teraz pána poslanca Kamenického, aby uviedol hlasovanie o bode 29 schváleného programu, vládny návrh zákona, ktorým sa mení a dopĺňa zákon č. 595/2003 Z. z. o dani z príjmov, tlač 1581. Nech sa páči. (Hlasovanie o vládnom návrhu zákona, ktorým sa mení a dopĺňa zákon č. 595/2003 Z. z. o dani z príjmov v znení neskorších predpisov a ktorým sa menia a dopĺňajú niektoré zákony , tlač 1581.)
Demian, Jaroslav, poslanec NR SR (2015-11-10):
Ďakujem. Vážený pán predseda, v rozprave k tomuto vládnemu návrhu zákona nevystúpil žiaden poslanec. Pán predseda, budeme hlasovať o bodoch zo spoločnej správy 1 až 3, 5 až 17 spoločne s odporúčaním gestorského výboru schváliť.